Det europeiske kjemikaliebyrå

Det europeiske kjemikaliebyrå (ECHA, fra engelsk: European Chemicals Agency) er et EU-byrå etablert i 2007, med hovedkontor i Helsingfors.

Styret er sammensatt av ett medlem fra hvert av EUs medlemsland, seks representanter fra Europakommisjonen og to representanter fra Europaparlamentet. EØS-landene Island, Liechtenstein og Norge har observatører i styret.

ECHA arbeIder for sikker bruk av kjemiske substanser og pesticidholdige produkter, ved å gjennomføre EUs lovgivning. Byrået behandler opplysninger om kjemiske produkter fra industrien og undersøker dem for å kontrollere, om de overholder lovgivningen. Sammen med EU-landene fokuserer ECHA på de farligste substansene i de tilfeller, der det kan være behov for ytterligere risikostyring for å beskytte miljø og mennesker. På bestemte områder treffer det selv sine beslutninger. I andre tilfeller kommer det med uttalelser og rådgivning for å hjelpe Europakommisjonen for å treffe sine avgjørelser.

ECHA ble etablert ved en EU forordning fra 2007 (Nr. 1354/2007 av 15. november 2007, REACH, akronym for Registration, Evaluation, Authorisation and Restriction of Chemicals). ECHA arbeider også innenfor forordning (EF) nr. 1272/2008 om klassifisering, merking og emballering (CLP), forordningen om biocidholdige produkter (forordning (EU) nr. 528/2012, biocidforordningen) og forordningen om forutgående informert samtykke (PIC- forordningen, forordning (EU) nr. 649/2012).

Referanser 

Kjemikaliebyrå
Etableringer i 2007
2007 i Europa
EØS